ભારતીય શેરબજારમાં નાણાકીય વર્ષ 2018ના પ્રથમ ત્રિમાસિક ગાળામાં બ્રોડબેઝ વિરૂદ્ધ બેન્ચમાર્કનો ઘાટ જોવાયો હતો. બેન્ચમાર્ક એટલે કે નિફ્ટી અને સેન્સેક્સમાં પ્રથમ ક્વાર્ટરમાં અનુક્રમે 5.2% અને 6.8%નો વધારો થયો હતો. જેની સામે બ્રેડબેઝડ આંક જેવા કે સ્મોલ અને મિડ કેપ આંકમાં અનુક્રમે 5.7% અને 3.2%નો ઘટાડો નોંધાયો હતો. ટ્રેડ વોરની શક્યતા વચ્ચે વૈશ્વિક વિકસીત અને ઇમર્જીંગ માર્કેટમાંથી ગયા સપ્તાહમાં બીજો સૌથી મોટો સાપ્તાહિક આઉટફ્લો જોવાયો હતો. તેમાં ભારત પણ બાકાત રહી શક્યું નથી. ઇક્વિટી જોખમી એસેટ ગણાય છે અને તેને આધારીત ઇક્વિટી ફંડમાંથી ગયા સપ્તાહમાં ૨૯.૭ અબજ ડોલરનો આઉટફ્લો રહ્યો હોવાનું બેન્ક ઓફ અમેરિકા મેરિલ લિન્ચના રિપોર્ટમાં જણાવવામાં આવ્યું હતું.